_:n5092298321854cd8a264af64c4ab76c4xb0
<http://schema.org/articleBody>
"Мемлекет басшысы Қасым-Жомарт Тоқаев Александр Лукашенконы Беларусь Президенті болып қайта сайлануымен құттықтады, деп хабарлайды Ақорданың баспасөз қызметі.\r\n\r\nҚасым-Жомарт Тоқаев Қазақстан халқының және жеке өзінің атынан Александр Лукашенконы Беларусь Президенті болып қайта сайлануымен құттықтап, жеделхат жолдады.\r\n\r\n&laquo;Саяси жағдайдың күрделі болғанына қарамастан сайлаудың қорытындысы халық Сіздің Беларусь мемлекетінің егемендігі мен тәуелсіздігін нығайтуға негізделген стратегиялық бағытыңызды қолдайтынын көрсетті&raquo;, &ndash; делінген жеделхатта.\r\n\r\nПрезидент екі ел халқының игілігі үшін Қазақстан мен Беларусь арасындағы өзара тиімді ынтымақтастық алдағы уақытта да табысты дами береді деп сенетінін жеткізді.\r\n\r\nМемлекет басшысы Қасым-Жомарт Тоқаев Александр Лукашенкоға Беларусь Республикасының Президенті ретінде ойға алған барлық жоспарын толық жүзеге асыруды, ал Беларусь халқына бейбітшілік, өзара түсіністік пен өсіп-өркендеу тіледі.\r\n\r\n&nbsp;\r\n\r\nФото:&nbsp;24.kz\r\n"
<https://kazakh-tv.kz/kz/view/politics/page_215569_k-tokaev-a-lukashenkony-belarus-prezidenti-bolyp-kai>